John Carpenter

**John Carpenter** (Carthage, New York, 16. I 1948., - ) američki je filmski redatelj, scenarist i skladatelj. Smatra se jednim od najznačajnijih redatelja filmova strave u drugoj polovici 20. stoljeća. Značajniji filmovi su mu *[[Napad na policijsku stanicu broj 13 (film, 1976)|Napad na policijsku stanicu broj 13]]*, *[[Halloween (1978 film)|Noć vještica]]*, *[[Escape from New York|Bijeg iz New Yorka]]*, *[[The Thing (film, 1982)|Stvor]]* i *[[Starman (film)|Starman]]*. Mnoga njegova ostvarenja su stekla kultni status. Dobitnik je Nagrade Saturn za najbolju glazbu 1998.

## Biografija

Rodio se 1948. kao dijete Mitlon Jean i Howarda Ralpha Carpentera, profesora glazbe. Obitelj mu se preselila u Bowling Green, Kentucky 1953. Bio je još odmalena fasciniran filmovima, osobito vesternima koje su režiralio Howard Hawks i John Ford, ali i niskobudžetnim filmovima strave. Pohađao je USC školu za filmsku umjetnost potkraj 1960-ih. 
### 1970-ih
1970., napisao je scenarij za kratkometražni film kojeg je režirao John Longenecker, *[[The Resurrection of Broncho Billy]]*, koji je osvojio Oscara za najbolji kratkometražni film.

Carpenter je potom odlučio režirati osobno, a svoj prvi dugometražni film bila je ZF komedija *[[Dark Star (film)|Tamna zvijezda]]* iz 1974., koju je napisao zajedno sa Danom O'Bannonom, kasnije autorom filma *[[Alien (film)|Alien]]*. *Tamna zvijezda* je koštala tek 60.000$. Carpenterov sljedeći film bio je triler *[[Assault on Precinct 13 (1976 film)|Napad na policijsku postaju 13]]*, koji je moderna verzija klasika *[[Rio Bravo (film)|Rio Bravo]]*. Ipak, njegov prijelomni film smatra se *[[Halloween (1978 film)|Noć vještica]]*, koji je bio jedan od najisplativijih filmova strave u povijesti: koštao je 300.000$ a zaradio 47 milijuna $. Carpenter je film snimio jer se čudio kako nikome još nije pala ideja napraviti film strave o Noći vještica. Glavne glumica Jamie Lee Curtis stekla je slavu a film se smatra prototipom 'slasher filma'. Nakon tog filma, pojavio se val jeftinih teen horora koji su pokušali imitirati *Noć vještica*. Dok je snimao biografski film *[[Elvis (1979 film)|Elvis]]*, Carpenter i glavni glumac Kurt Russell su postali prijatelji te surađivali na nekoliko zajedničkih projekata.

### 1980-ih
U 80-ima, Carpenterovi niskobudžetni filmovi *[[The Fog|Magla]]* i *[[Escape from New York|Bijeg iz New Yorka]]* također su bili uspješni na kino blagajnama, ali je njegov skupi film *[[The Thing (film, 1982)|Stvor]]* doživio neuspjeh na kino blagajnama jer ga zasjenio pozitivan film o vanzemaljcu, *[[E.T.]]*. Ipak, *Stvor* je s vremenom doživio malu reneseansu te se danas smatra jednim od njegovih najpopularnijih filmova. Quentin Tarantino ga navodi kao nadahnuće za svoj debij *[[Reservoir Dogs]]* u priči u kojoj kriminalci ne mogu otkriti tko je u njihovoj skupini "krtica".

Njegov sljedeći film opet je bio o došljaku iz svemira, ali ovog puta dobronamjernog. Radi se o SF drami *[[Starman (film)|Starman]]* koji je doživio pohvale kritike zbog nastupa Jeffa Bridgesa, a pamti se po tome što je i danas jedan od rijetkih filmova ZF ili fantasy žanra u kojem je glavni glumac nominiran za Oscara za najbolju ulogu.

Ipak, njegovi kasniji filmovi u 80-ima bili su svi mahom komercijalni neuspjesi, zbog čega je teže nalazio ljude spremne financirati njegove filmove. S druge strane, njegova SF satira *[[They Live]]* iz 1988. smatra se kultnim filmom, a teoretičar zavjere David Icke i filozof Slavoj Žižek ju čak navode kao alegoričnu analizu modernog kapitalističkog društva.

### 1990-ih
Komičar Chevy Chase uspio je Carpentera nagovoriti da se vrati režiranju nakon četverogodišnje stanke. Carpenter je režirao fantastičnu komediju *[[Memoari nevidljivog čovjeka (film)|Memoari nevidljivog čovjeka]]*, ali i taj film nije naišao na interes kritike ili publike. U 90-ima, svi Carpenterovi filmovi bili su komercijalni neuspjesi, izuzev horora *[[In the Mouth of Madness|U raljama ludila]]* koji je pobrao pohvale kritike i kojeg neki smatraju posljednjim velikim Carpenterovim filmom.

### 2000-ih i kasnije
U 21. stoljeću, Carpenter je režirao tek dva dugometražna filma, *[[Ghosts of Mars]]* i *[[The Ward]]*, koji također nisu bili hvaljeni. Ipak, režirao je par epizoda TV serije *[[Masters of Horror]]*, dok su u tom razdoblju čak tri njegova filma dobila remake: *Magla*, *Stvor* i *Napad na policijsku postaju 13*.

## Filmografija

* "Tamna zvijezda" (*Dark Star* - 1974.)
* "Napad na policijsku stanicu broj 13" (*Assault on Precinct 13* - 1976.)
* "Netko me posmatra" (TV - 1978.)
* "Noć vještica" (*Halloween* - 1978.)
* "Elvis" (TV - 1979.)
* "Magla" (*The Fog* - 1980.)
* "Bijeg iz New Yorka" (*Escape from New York* - 1981.)
* "Stvor" (*The Thing* - 1982.), prerada filma *The Thing From Another World* iz 1951. godine
* "Christine" (1983.)
* "Čovjek koji je pao s zvijezde" (*Starman* - 1984.)
* "Velika gužva u kineskoj četvrti" (*Big Trouble in Little China* - 1986.)
* "Princ tame" (*Prince of Darkness* - 1987.)
* "Oni žive" (*They Live* - 1988.)
* "Memoari nevidljivog čovjeka" (*Memoirs of an Invisible Man* - 1992.)
* "U raljama ludila" (*In The Mouth Of Madness* - 1995.)
* "Selo prokletih" (*Village of the Damned* - 1995.)
* "Bijeg iz Los Angelesa" (*Escape From L.A.* - 1996.)
* "Vampiri" (*Vampires* - 1998.)
* "Duhovi Marsa" (*Ghosts of Mars* - 2001.)
* "Odjel straha" (*The Ward* - 2010.)

## Reference

## Vanjske veze
* 
* 
* Intervju za ''The Onion A.V. Club'' 
* ''Entertainment Weekly'' intervju